Guðríður og Ranný heiðraðar af Ísafjarðarbæ Sif Huld Albertsdóttir , Guðríður Sigurðardóttir og RAnnveig Pálsdóttir Í hófi sem Ísafjarðarbær hélt í tilefni af únefningu íþróttamanns Ísafjarðarbæjar voru þær Rannveig Pálsdóttir og Guðríður Sigurðardóttir heiðraðar fyrir störf sín í þágu lýðheilsu kvenna , en þær Guðríður og Rannveig hafa staðið fyrir leikfimitímum fyrir konur í íþróttasalnum við Austurveg tvisvar í viku í yfir 40 ár . Mikilvægi góðrar líkamlegrar heilsu verður seint ofmetið og það skiptir miklu máli að hver og einn finni vettvang sem hentar sér til að sinna henni . Það er óhætt að segja að þær Guðríður og Rannveig hafi skapað þennan vettvang fyrir fjölda kvenna í Ísafjarðarbæ sem hafa undir handleiðslu þeirra fengið tækifæri til að rækta líkamann í uppbyggjandi félagsskap . Það má ekki heldur gleyma hversu góð áhrif líkamleg hreyfing hefur á andlega heilsu , eða eins og kona sem hefur sótt tíma hjá þeim í 39 ár sagði : „ Ég veit ekki hvernig mér liði ef ég hefði ekki þessa tíma . “ Það er einnig eftirtektarvert hversu vel þær fylgjast með nýjungum og eru þær sífellt að uppfæra æfingar í takt við nýjustu rannsóknir og þróun í líkmasrækt . Ísafjarðarbær hefur frá hausti 2018 verið heilsueflandi samfélag og þessi viðurkenning til þeirra Rannýjar og Guðríðar er sannarlega í þeim anda og lýðheilsumarkmiða almenn . Það var Sif Huld Albertsdóttir bæjarfulltrúi sem afhenti Guðríði og Ranný viðurkenninguna . ungmennin og fulltrúar þeirra við veitingu viðurkenninganna . Í hófi sem Ísafjarðarbær hélt í tilefni af útnefningu íþróttamanns Ísafjarðarbæjar var veitt viðurkenning til þeirra iðkenda aðildarfélaga HSV sem hafa verið valin til keppni fyrir Íslands hönd á vegum sinna sérsambanda á árinu 2019 . Í heildina eru þetta 16 ungmenni frá tveimur félögum . Eftirtaldir íþróttamenn fengu viðurkenningu : Linda Rós Hannesdóttir er efnilegassti íþróttamaður Ísafjarðarbæjar 2019 Linda Rós Hannesdóttir Skíðafélagi Ísfirðinga hefur verið útnefnd efnilegasti íþróttamaður Ísafjarðarbæjar árið 2019 . Linda er sterk félagslega og góður liðsfélagi . Alltaf brosandi og býr til góðan anda . Hún er gríðarlega hæfileikarík og getur náð eins langt og hún vill . Hún hefur mikið keppnisskap og hefur unnið flest öll mót sem að hún hefur tekið þátt í hér landi . Hún hefur verið . unglingameistari , Andrésarmeistari og bikarmeistari . Linda var fyrst íslenskra kvenna í Fossavatnsgöngunni í vor . Hún hefur verið valin til að keppa fyrir Íslands hönd á Ólympíuleikurm æskunnar sem haldnir verða í Sviss í janúar 2020 . Hún stefnir einnig á að komast á heimsmeistaramót ungmenna sem haldið er í Þýskalandi í febrúar 2020 . Linda er afburða hæfileikaríkur íþróttamaður , góð fyrirmynd yngri sem eldri iðkenda . Hún er góður liðsmaður sem lætur gott af sér leiða fyrir sitt félag . Mateusz Klóska hefur verið besti leikmaðurinn í karlaliði Vestra í blaki undanfarin ár . Hann átti stóran þátt í sigri Vestra í 1. deild á árinu og spilar nú með liðinu í úrvalsdeild . Mateusz hefur sýnt í haust að hann er í hópi bestu blakara landsins . Hann er stigahæsti maður Vestra nú þegar tímabilið er hálfnað og er einnig með þeim stigahæstu í allri deildinni . Þjálfarar og leikmenn úrvalsdeildar völdu nýverið Mateusz í draumalið fyrri hluta tímabilsins í Mizuno deildinni í blaki . Mateusz er góð fyrirmynd fyrir yngri leikmenn og jákvæður og hjálpsamur liðsfélagi . Það voru Elísabet Samúelsdóttir formaður íþrótta - og tómstundanefndar og Kristján Kristjánsson forseti bæjarstjórnar sem tilkynntu valið og afhentu Mateuszi viðurkenninguna . Viðtal við Veigu Grétars formann Sæfara í nýjasta Skinfaxa Veiga Grétars á forsíðu Skinfaxa Í nýjasta tölublaði Skinfaxa , tímariti UMFÍ , er meðal annars efnis ítarlegt viðtal við Veigu Grétarsdóttur . Veiga er formaður Sæfara sem er eitt af aðildarfélögum HSV . Í blaðinu ræðir Veiga um upplifun sína að stunda íþróttir á mismunandi stigum kynleiðréttingar , ýmsar hindranir sem transfólk stendur frammi fyrir í íþróttum og hvað íþróttafélög geta gert til að auðvelda transfólki að taka þátt í íþróttum . Á forsíðu blaðsins er mynd sem Ágúst Atlason tók af Veigu út á Arnarnesi .